CELEX: 62019CA0608
Language: sl
Date: 2020-10-28 00:00:00
Title: Zadeva C-608/19: Sodba Sodišča (osmi senat) z dne 28. oktobra 2020 (predlog za sprejetje predhodne odločbe Consiglio di Stato – Italija) – Istituto nazionale per l'assicurazione contro gli infortuni sul lavoro (INAIL)/Zennaro Giuseppe Legnami Sas di Zennaro Mauro & C. (Predhodno odločanje – Državne pomoči – Uredba (EU) št. 1407/2013 – Člen 3 – Pomoč de minimis – Člen 6 – Spremljanje – Podjetja, ki zaradi kumulacije s prej pridobljenimi pomočmi presegajo zgornjo mejo de minimis – Možnost, da se zaradi spoštovanja zgornje meje de minimis izbere med zmanjšanjem ali odpovedjo prejšnji pomoči)

14.12.2020   
            
            
               SL
            
            
               Uradni list Evropske unije
            
            
               C 433/14
            
         
      Sodba Sodišča (osmi senat) z dne 28. oktobra 2020 (predlog za sprejetje predhodne odločbe Consiglio di Stato – Italija) – Istituto nazionale per l'assicurazione contro gli infortuni sul lavoro (INAIL)/Zennaro Giuseppe Legnami Sas di Zennaro Mauro & C.
      (Zadeva C-608/19) (1)
      
      (Predhodno odločanje - Državne pomoči - Uredba (EU) št. 1407/2013 - Člen 3 - Pomoč de minimis - Člen 6 - Spremljanje - Podjetja, ki zaradi kumulacije s prej pridobljenimi pomočmi presegajo zgornjo mejo de minimis - Možnost, da se zaradi spoštovanja zgornje meje de minimis izbere med zmanjšanjem ali odpovedjo prejšnji pomoči)
      (2020/C 433/15)
      Jezik postopka: italijanščina
      
         Predložitveno sodišče
      
      Consiglio di Stato
      
         Stranki v postopku v glavni stvari
      
      
         Tožeča stranka: Istituto nazionale per l'assicurazione contro gli infortuni sul lavoro (INAIL)
      
         Tožena stranka: Zennaro Giuseppe Legnami Sas di Zennaro Mauro & C.
      
         Izrek
      
      
                  1.
               
               
                  Člena 3 in 6 Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis je treba razlagati tako, da se lahko podjetje, ki mu namerava država članica njegovega sedeža dodeliti pomoč de minimis, zaradi katere bi se, ker obstajajo prejšnje pomoči, skupni znesek dodeljenih pomoči dvignil nad zgornjo mejo 200 000 EUR v katerem koli obdobju treh poslovnih let, določeno v členu 3(2) Uredbe št. 1407/2013, do dodelitve te pomoči odloči za zmanjšanje zaprošenega financiranja ali za odpoved (v celoti ali delno) prejšnjim že prejetim pomočem, zato da ne preseže te zgornje meje.
               
            
                  2.
               
               
                  Člena 3 in 6 Uredbe št. 1407/2013 je treba razlagati tako, da države članice podjetjem, ki so zaprosila za pomoč, niso dolžne dovoliti, da zato, da ne bi presegla zgornje meje 200 000 EUR v katerem koli obdobju treh poslovnih let, določene v členu 3(2) Uredbe št. 1407/2013, spremenijo svojo vlogo za pomoč pred njeno dodelitvijo. Predložitveno sodišče mora presoditi pravne posledice neobstoja možnosti podjetij, da opravijo take spremembe, pri čemer je treba pojasniti, da jih je mogoče izvesti le pred dodelitvijo pomoči de minimis.
               
            
         (1)  UL C 357, 21.10.2019.